title: Rozhodnutie Rady (EÚ) 2019/1398 z 10. septembra 2019, ktorým sa vymenúvajú traja členovia Výboru regiónov navrhnutí Talianskou republikou

text:
                  12.9.2019

                  SK

                  Úradný vestník Európskej únie

                  L 235/1

         ROZHODNUTIE RADY (EÚ) 2019/1398
         z 10. septembra 2019,
         ktorým sa vymenúvajú traja členovia Výboru regiónov navrhnutí Talianskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh talianskej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020. Rozhodnutím Rady (EÚ) 2018/1510 (4) bola 8. októbra 2018 pani Micaela FANELLIOVÁ opätovne vymenovaná za členku s cieľom zohľadniť jej nový mandát.

                     (2)

                     V dôsledku skončenia funkčného obdobia pani Micaely FANELLIOVEJ a pani Catiuscie MARINIOVEJ sa uvoľnili dve miesta členov Výboru regiónov.

                     (3)

                     V dôsledku skončenia mandátu sa uvoľnilo jedno miesto člena Výboru regiónov, na základe čoho bol navrhnutý pán Matteo Luigi BIANCHI (Sindaco del Comune di Morazzone (VA)).

               PRIJALA TOTO ROZHODNUTIE:

            Článok 1
            Na zvyšný čas funkčného obdobia, ktoré trvá do 25. januára 2020, sa za členov Výboru regiónov vymenúvajú:

                        —

                        Virginia RAGGI, Sindaco di Roma Capitale,

                        —

                        Alberto CIRIO, Presidente della Regione Piemonte,

                        —

                        Matteo Luigi BIANCHI, Consigliere del Comune di Morazzone (VA) (zmena mandátu).

            Článok 2
            Toto rozhodnutie nadobúda účinnosť dňom jeho prijatia.

            V Bruseli 10. septembra 2019

                  Za Radu

                  predsedníčka

               T. TUPPURAINEN

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).

            (4)  Rozhodnutie Rady (EÚ) 2018/1510 z 8. októbra 2018, ktorým sa vymenúvajú dvaja členovia Výboru regiónov navrhnutí Talianskou republikou (Ú. v. EÚ L 255, 11.10.2018, s. 15).


title: Rozhodnutie Európskeho parlamentu (EÚ) 2019/1526 z 26. marca 2019 o účtovnej závierke Agentúry Európskej únie pre základné práva za rozpočtový rok 2017

text:
               27.9.2019

               SK

               Úradný vestník Európskej únie

               L 249/304

      ROZHODNUTIE EURÓPSKEHO PARLAMENTU (EÚ) 2019/1526
      z 26. marca 2019
      o účtovnej závierke Agentúry Európskej únie pre základné práva za rozpočtový rok 2017
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry Európskej únie pre základné práva za rozpočtový rok 2017,

                  —

                  so zreteľom na správu Dvora audítorov o overení ročnej účtovnej závierky Agentúry Európskej únie pre základné práva za rozpočtový rok 2017 spolu s odpoveďou agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória agentúre za plnenie rozpočtu za rozpočtový rok 2017 (05825/2019 – C8-0070/2019),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (4), a najmä na jeho článok 70,

                  —

                  so zreteľom na nariadenie Rady (ES) č. 168/2007 z 15. februára 2007, ktorým sa zriaďuje Agentúra Európskej únie pre základné práva (5), a najmä na jeho článok 21,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0136/2019),

         1.

            schvaľuje účtovnú závierku Agentúry Európskej únie pre základné práva za rozpočtový rok 2017;

         2.

            poveruje svojho predsedu, aby postúpil toto rozhodnutie riaditeľovi Agentúry Európskej únie pre základné práva, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 434, 30.11.2018, s. 169.

         (2)  Ú. v. EÚ C 434, 30.11.2018, s. 169.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 193, 30.7.2018, s. 1.

         (5)  Ú. v. EÚ L 53, 22.2.2007, s. 1.

         (6)  Ú. v. EÚ L 328, 7.12.2013, s. 42.


Rozhodnutie Komisie z 23/01/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9095 - UPL / ARYSTA LIFESCIENCE) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 22/10/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9552 - BP / CHINA NATIONAL AVIATION FUEL GROUP / CNAF AIR BP GENERAL AVIATION FUEL COMPANY) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (SZBP) 2019/2112 z 9. decembra 2019, ktorým sa mení rozhodnutie (SZBP) 2017/2303 na podporu ďalšieho vykonávania rezolúcie Bezpečnostnej rady OSN č. 2118 (2013) a rozhodnutia výkonnej rady OPCW EC-M-33/DEC.1 o likvidácii sýrskych chemických zbraní v rámci vykonávania stratégie EÚ proti šíreniu zbraní hromadného ničenia

text:
                  10.12.2019

                  SK

                  Úradný vestník Európskej únie

                  L 318/159

         ROZHODNUTIE RADY (SZBP) 2019/2112
         z 9. decembra 2019,
         ktorým sa mení rozhodnutie (SZBP) 2017/2303 na podporu ďalšieho vykonávania rezolúcie Bezpečnostnej rady OSN č. 2118 (2013) a rozhodnutia výkonnej rady OPCW EC-M-33/DEC.1 o likvidácii sýrskych chemických zbraní v rámci vykonávania stratégie EÚ proti šíreniu zbraní hromadného ničenia
         RADA URÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 12. decembra 2017 prijala rozhodnutie (SZBP) 2017/2303 (1).

                     (2)

                     V rozhodnutí (SZBP) 2017/2303 sa obdobie vykonávania činností uvedených v jeho článku 1 ods. 2 stanovuje na 12 mesiacov odo dňa uzavretia dohody o financovaní uvedenej v jeho článku 3 ods. 3.

                     (3)

                     Rada 10. decembra 2018 prijala rozhodnutie (SZBP) 2018/1943 (2), ktorým sa predlžuje obdobie vykonávania rozhodnutia (SZBP) 2017/2303 o 12 mesiacov.

                     (4)

                     Organizácia pre zákaz chemických zbraní (ďalej len „OPCW“), ktorá je zodpovedná za technické vykonávanie projektu podporovaného rozhodnutím (SZBP) 2017/2303, požiadala 24. júna 2019 Úniu o schválenie predĺženia obdobia vykonávania rozhodnutia (SZBP) 2017/2303 o 24 mesiacov na celkovo 48 mesiacov.

                     (5)

                     Toto ďalšie predĺženie obdobia vykonávania rozhodnutia (SZBP) 2017/2303 by umožnilo OPCW pokračovať vo vykonávaní činností uvedených v článku 1 ods. 2 uvedeného rozhodnutia po dátume uplynutia účinnosti stanovenom v jeho článku 5 ods. 2 a dosiahnuť plánované ciele uvedených činností vrátane zvýšenia kapacity OPCW na riešenie hrozby použitia chemických zbraní.

                     (6)

                     Požadovaná zmena rozhodnutia (SZBP) 2017/2303 sa týka jeho článku 5 ods. 2 a bodu 8 prílohy k uvedenému rozhodnutiu, v ktorom by sa mal zmeniť odkaz na trvanie projektu.

                     (7)

                     Pokračovanie činností uvedených v článku 1 ods. 2 rozhodnutia (SZBP) 2017/2303, ako sa konkrétne uvádza v žiadosti zo strany OPCW z 24. júna 2019, by sa mohlo realizovať bez vplyvu na zdroje.

                     (8)

                     Rozhodnutie (SZBP) 2017/2303 by sa preto malo zmeniť, aby bolo možné pokračovať vo vykonávaní činností uvedených v článku 1 ods. 2 uvedeného rozhodnutia zodpovedajúcim predĺžením jeho účinnosti,

               PRIJALA TOTO ROZHODNUTIE:

            Článok 1
            Rozhodnutie (SZBP) 2017/2303 sa mení takto:

                        1.

                        V článku 5 sa odsek 2 nahrádza takto:

                           „2.   Účinnosť tohto rozhodnutia uplynie 48 mesiacov po uzavretí dohody o financovaní medzi Komisiou a OPCW uvedenej v článku 3 ods. 3 alebo šesť mesiacov po nadobudnutí účinnosti, ak sa dovtedy dohoda o financovaní neuzavrie.“

                        2.

                        Bod 8 prílohy sa nahrádza takto:
                        „Odhadované trvanie
                        Trvanie projektu je naplánované na 48 mesiacov.“

            Článok 2
            Toto rozhodnutie nadobúda účinnosť dňom jeho prijatia.

            V Bruseli 9. decembra 2019

                  Za Radu

                  predseda

               J. BORRELL FONTELLES

            (1)  Rozhodnutie Rady (SZBP) 2017/2303 z 12. decembra 2017 na podporu ďalšieho vykonávania rezolúcie Bezpečnostnej rady OSN  a rozhodnutia výkonnej rady OPCW EC-M-33/DEC.1 o likvidácii sýrskych chemických zbraní v rámci vykonávania stratégie EÚ proti šíreniu zbraní hromadného ničenia (Ú. v. EÚ L 329, 13.12.2017, s. 55).

            (2)  Rozhodnutie Rady (SZBP) 2018/1943 z 10. decembra 2018, ktorým sa mení rozhodnutie (SZBP) 2017/2303 na podporu ďalšieho vykonávania rezolúcie Bezpečnostnej rady OSN č. 2118 (2013) a rozhodnutia výkonnej rady OPCW EC-M-33/DEC.1 o likvidácii sýrskych chemických zbraní v rámci vykonávania stratégie EÚ proti šíreniu zbraní hromadného ničenia (Ú. v. EÚ L 314, 11.12.2018, s. 58).


Rozhodnutie Komisie z 23/01/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9612 - CENTRAL GROUP / SIGNA PRIME / MAHIS JV) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (SZBP) 2020/155 z 24. októbra 2019 o podpise a uzavretí Dohody medzi Európskou úniou a Somálskou federatívnou republikou o štatúte misie Európskej únie na budovanie kapacít v Somálsku (EUCAP Somalia) v mene Únie

text:
                  6.2.2020

                  SK

                  Úradný vestník Európskej únie

                  L 34/3

         ROZHODNUTIE RADY (SZBP) 2020/155
         z 24. októbra 2019
         o podpise a uzavretí Dohody medzi Európskou úniou a Somálskou federatívnou republikou o štatúte misie Európskej únie na budovanie kapacít v Somálsku (EUCAP Somalia) v mene Únie
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 37, v spojení s článkom 218 ods. 5 a 6 Zmluvy o fungovaní Európskej únie,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 16. júla 2012 prijala rozhodnutie 2012/389/SZBP (1) o misii Európskej únie na budovanie regionálnych námorných kapacít v Africkom rohu (EUCAP NESTOR).

                     (2)

                     V článku 8 rozhodnutia 2012/389/SZBP sa stanovuje, že štatút misie EUCAP NESTOR a jej personálu, podľa potreby vrátane výsad, imunít a ďalších záruk potrebných na vykonávanie a plynulý priebeh misie EUCAP NESTOR, je predmetom dohody uzavretej podľa článku 37 Zmluvy o Európskej únii a v súlade s postupom stanoveným v článku 218 Zmluvy o fungovaní Európskej únie.

                     (3)

                     Predseda dočasnej federálnej vlády Somálskej republiky 15. júla 2012 v liste adresovanom vysokému predstaviteľovi Únie pre zahraničné veci a bezpečnostnú politiku potvrdil, že „práva a povinnosti stanovené v Dohode o štatúte misie Atalanta pod vedením EÚ uzavretej 31. decembra 2008 sa budú vzťahovať aj na misiu EUCAP NESTOR, jej personál, priestory a majetok“.

                     (4)

                     Rada 12. decembra 2016 v rozhodnutí (SZBP) 2016/2240 (2) rozhodla, že misia EUCAP NESTOR by sa mala sústrediť na pomoc Somálsku pri posilňovaní jeho kapacít v oblasti námornej bezpečnosti s cieľom umožniť mu účinnejšie presadzovať námorné právo. Rozhodnutím (SZBP) 2016/2240 bola misia EUCAP NESTOR premenovaná na misiu na EUCAP Somalia. Uzavretie dohody o formálnom štatúte misie so Somálskou federatívnou republikou, konkrétne pre misiu EUCAP Somalia, sa preto zdalo vhodné.

                     (5)

                     Rada 12. apríla 2018 prijala rozhodnutie Rady o poverení začať rokovania so Somálskou federatívnou republikou o dohode o štatúte misie Európskej únie na budovanie kapacít v Somálsku (EUCAP Somalia)

                     (6)

                     Dohoda o štatúte misie EUCAP Somalia v Somálskej federatívnej republike bola dojednaná medzi Úniou a Somálskou federatívnou republikou.

                     (7)

                     Dohoda by sa mala schváliť v mene Únie,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje Dohoda medzi Európskou úniou a Somálskou federatívnou republikou o štatúte misie Európskej únie na budovanie kapacít v Somálsku (EUCAP Somalia) (ďalej len „dohoda“).
            Text dohody je pripojený k tomuto rozhodnutiu.

            Článok 2
            Predseda Rady sa týmto poveruje, aby určil osobu(-y) splnomocnenú(-é) podpísať dohodu s cieľom zaviazať Úniu.

            Článok 3
            Toto rozhodnutie nadobúda účinnosť dňom jeho prijatia.

            V Luxemburgu 24. októbra 2019

                  Za Radu

                  predsedníčka

               A.-K. PEKONEN

            (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 187, 17.7.2012, s. 40).

            (2)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).


title: Rozhodnutie Rady z 25. mája 2020, ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2020 2020/C 178 I/01

text:
                  28.5.2020

                  SK

                  Úradný vestník Európskej únie

                  CI 178/1

         ROZHODNUTIE RADY
         z 25. mája 2020,
         ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2020
         (2020/C 178 I/01)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (1), a najmä na jeho článok 44,
         keďže:

                     —

                     rozpočet Únie na rozpočtový rok 2020 sa s konečnou platnosťou prijal 27. novembra 2019 (2),

                     —

                     Komisia 30. apríla 2020 predložila návrh opravného rozpočtu č. 4 k všeobecnému rozpočtu na rozpočtový rok 2020,

                     —

                     je dôležité umožniť rýchle prijatie návrhu opravného rozpočtu č. 4/2020, aby bolo možné poskytnúť pomoc z Fondu solidarity Európskej únie dotknutým členským štátom, ktoré zasiahli prírodné katastrofy, a to aj s prihliadnutím na situáciu súvisiacu s ochorením COVID-19, ktorá už zvyšuje tlak na financie týchto členských štátov. Preto je v súlade s článkom 3 ods. 3 rokovacieho poriadku Rady odôvodnené skrátiť osemtýždňovú lehotu potrebnú na informovanie národných parlamentov stanovenú v článku 4 protokolu č. 1,

               ROZHODLA TAKTO:

            Jediný článok
            Pozícia Rady k návrhu opravného rozpočtu Európskej únie č. 4 na rozpočtový rok 2020 sa prijala 25. mája 2020.
            Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/.

            V Bruseli 25. mája 2020

                  Za Radu

                  predseda

               G. GRLIĆ RADMAN

            (1)  Ú. v. EÚ L 193, 30.7.2018, s. 1.

            (2)  Ú. v. EÚ L 57, 27.2.2020, s. 1.


Rozhodnutie Komisie z 25/05/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9797 - AUNDE GROUP / TOYOTA BOSHOKU / TB KAWASHIMA AUTOMOTIVE TEXTILE (INDIA) JV) podľa nariadenia Rady (ES) č. 139/2004 (Iba anglické znenie je autentické)


                  30.6.2020

                  SK

                  Úradný vestník Európskej únie

                  L 207/30

         ROZHODNUTIE RADY (SZBP) 2020/902
         z 29. júna 2020,
         ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 3. júla 2013 prijala rozhodnutie 2013/354/SZBP (1), na základe ktorého misia EUPOL COPPS pokračovala od 1. júla 2013.

                     (2)

                     Rada 28. júna 2019 prijala rozhodnutie (SZBP) 2019/1114 (2), ktorým sa zmenilo rozhodnutie 2013/354/SZBP a predĺžila sa jeho platnosť od 1. júla 2019 do 30. júna 2020.

                     (3)

                     Politický a bezpečnostný výbor (ďalej len „PBV“) sa dohodol 28. marca 2019 a 16. apríla 2020 potvrdil, že misia by sa s rovnakým mandátom mala predĺžiť o ďalšie obdobie 12 mesiacov do 30. júna 2021 s tým, že misia bude podliehať strategickému preskúmaniu akonáhle to okolnosti dovolia.

                     (4)

                     Misii EUPOL COPPS by sa na toto nové jednoročné obdobie mala prideliť referenčná suma.

                     (5)

                     PBV sa 14. mája 2020 ďalej dohodol, že pán Kauko AALTOMAA, ktorý bol 28. septembra 2017 rozhodnutím Politického a bezpečnostného výboru (SZBP) 2017/1802 (3) vymenovaný za vedúceho misie a ktorého mandát sa 2. júla 2019 rozhodnutím Politického a bezpečnostného výboru (SZBP) 2019/1165 (4) predĺžil do 30. júna 2020, by mal túto funkciu vykonávať do 30. septembra 2020.

                     (6)

                     Rozhodnutie 2013/354/SZBP by sa malo zodpovedajúcim spôsobom zmeniť.

                     (7)

                     Misia EUPOL COPPS sa bude vykonávať v situácii, ktorá sa môže zhoršiť a ktorá by mohla brániť dosiahnutiu cieľov vonkajšej činnosti Únie uvedených v článku 21 zmluvy,

               PRIJALA TOTO ROZHODNUTIE:

            Článok 1
            Rozhodnutie 2013/354/SZBP sa mení takto:

                        1.

                        V článku 6 sa dopĺňa tento odsek:

                           „8.   Kauko AALTOMAA je vedúcim misie na obdobie od 1. júla 2020 do 30. septembra 2020.“

                        2.

                        V článku 12 ods. 1 sa dopĺňa tento pododsek:
                        „Referenčná suma určená na pokrytie výdavkov spojených s misiou EUPOL COPPS v období od 1. júla 2020 do 30. júna 2021 je 12 651 893,91 EUR.“

                        3.

                        V článku 15 sa tretí odsek nahrádza takto:
                        „Stráca účinnosť 30. júna 2021.“

            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. júla 2020.

            V Bruseli 29. júna 2020

                  Za Radu

                  predsedníčka

               A. METELKO-ZGOMBIĆ

            (1)  Rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (Ú. v. EÚ L 185, 4.7.2013, s. 12).

            (2)  Rozhodnutie Rady (SZBP) 2019/1114 z 28. júna 2019, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 176, 1.7.2019, s. 5).

            (3)  Rozhodnutie Politického a bezpečnostného výboru (SZBP) 2017/1802 z 28. septembra 2017 o vymenovaní vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2017) (Ú. v. EÚ L 259, 7.10.2017, s. 20).

            (4)  Rozhodnutie Politického a bezpečnostného výboru (SZBP) 2019/1165 z 2. júla 2019 o predĺžení mandátu vedúceho policajnej misie Európskej únie na palestínskych územiach (EUPOL COPPS) (EUPOL COPPS/1/2019) (Ú. v. EÚ L 182, 8.7.2019, s. 43).


title: Rozhodnutie Rady (EÚ) 2020/963 z 26. júna 2020 o uzavretí protokolu, ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej, s cieľom zohľadniť pristúpenie Bulharskej republiky a Rumunska k Európskej únii

text:
                  6.7.2020

                  SK

                  Úradný vestník Európskej únie

                  L 214/1

         ROZHODNUTIE RADY (EÚ) 2020/963
         z 26. júna 2020
         o uzavretí protokolu, ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej, s cieľom zohľadniť pristúpenie Bulharskej republiky a Rumunska k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 6 písm. a) a článkom 218 ods. 8 prvým pododsekom,
         so zreteľom na Akt o pristúpení Bulharskej republiky a Rumunska k Európskej únii, a najmä na jeho článok 6 ods. 2,
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:

                     (1)

                     Rada 5. decembra 2004 poverila Komisiu, aby rokovala o Euro-stredomorskej leteckej dohode medzi Európskym spoločenstvom a jeho členskými štátmi na jednej strane a Marockým kráľovstvom na strane druhej.

                     (2)

                     Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej (2) (ďalej len „dohoda“) bola podpísaná v Bruseli 12. decembra 2006.

                     (3)

                     Zmluva o pristúpení Bulharskej republiky a Rumunska k Európskej únii bola podpísaná v Luxemburgu 25. apríla 2005 a nadobudla platnosť 1. januára 2007.

                     (4)

                     Aby sa zohľadnilo pristúpenie Bulharskej republiky a Rumunska k Európskej únii, je potrebný protokol, ktorým sa mení a dopĺňa dohoda.

                     (5)

                     Protokol bol podpísaný 18. júna 2012.

                     (6)

                     V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

                     (7)

                     Protokol by sa mal schváliť,

               PRIJALA TOTO ROZHODNUTIE:

            Článok 1
            Týmto sa v mene Európskej únie a jej členských štátov schvaľuje Protokol, ktorým sa mení a dopĺňa Euro-stredomorská letecká dohoda medzi Európskym spoločenstvom a jeho členskými štátmi na jednej strane a Marockým kráľovstvom na strane druhej, s cieľom zohľadniť pristúpenie Bulharskej republiky a Rumunska k Európskej únii (ďalej len „protokol“) (3).

            Článok 2
            Predseda Rady v mene Únie a jej členských štátov vykoná oznámenie podľa článku 4 protokolu (4) a urobí toto vyhlásenie:

               „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od uvedeného dátumu vykonáva všetky práva a preberá všetky povinnosti Európskeho spoločenstva. Z tohto dôvodu odkazy na ‚Európske spoločenstvo“ alebo ‚Spoločenstvo‘ v texte dohody a protokolu sa podľa potreby vykladajú ako odkazy na ‚Európsku úniu‘ alebo ‚Úniu‘.“

            Článok 3
            Toto rozhodnutie nadobúda účinnosť dňom jeho prijatia.

            V Bruseli 26. júna 2020

                  Za Radu

                  predsedníčka

               A. METELKO-ZGOMBIĆ

            (1)  Súhlas zo 17. júna 2020 (zatiaľ neuverejnený v úradnom vestníku).

            (2)  Ú. v. EÚ L 386, 29.12.2006, s. 57.

            (3)  Text protokolu je uverejnený v Ú. v. EÚ L 200, 27.7.2012, s. 25 spolu s rozhodnutím o podpise a predbežnom vykonávaní.

            (4)  Deň nadobudnutia platnosti protokolu uverejní Generálny sekretariát Rady v Úradnom vestníku Európskej únie.


title: Rozhodnutie Rady (EÚ) 2020/964 z 26. júna 2020 o pozícii, ktorá sa má v mene Európskej únie zaujať v rade členov Medzinárodnej rady pre olivy, pokiaľ ide o obchodné normy vzťahujúce sa na olivové oleje a oleje z olivových výliskov

text:
                  6.7.2020

                  SK

                  Úradný vestník Európskej únie

                  L 214/3

         ROZHODNUTIE RADY (EÚ) 2020/964
         z 26. júna 2020
         o pozícii, ktorá sa má v mene Európskej únie zaujať v rade členov Medzinárodnej rady pre olivy, pokiaľ ide o obchodné normy vzťahujúce sa na olivové oleje a oleje z olivových výliskov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Medzinárodná dohoda o olivovom oleji a stolových olivách z roku 2015 (ďalej len „dohoda“) bola v mene Únie v súlade s rozhodnutím Rady (EÚ) 2016/1892 (1) podpísaná 18. novembra 2016 v hlavnom sídle Organizácie Spojených národov v New Yorku, s výhradou jej neskoršieho uzavretia. Dohoda predbežne nadobudla platnosť 1. januára 2017 v súlade s jej článkom 31 ods. 2

                     (2)

                     Dohoda bola uzavretá v mene Únie 17. mája 2019 rozhodnutím Rady (EÚ) 2019/848 (2).

                     (3)

                     Podľa článku 7 ods. 1 dohody má rada členov Medzinárodnej rady pre olivy (ďalej len „rada členov“) prijímať rozhodnutia, ktorými sa menia obchodné normy vzťahujúce sa na olivové oleje a oleje z olivových výliskov.

                     (4)

                     Rada členov má počas svojho 111. zasadnutia v dňoch 29. júna až 3. júla 2020 prijať rozhodnutia, ktorými sa menia obchodné normy vzťahujúce sa na olivové oleje a oleje z olivových výliskov (ďalej len „pozmeňujúce rozhodnutia“).

                     (5)

                     Je vhodné stanoviť pozíciu, ktorá sa má v mene Únie zaujať v rade členov, keďže pozmeňujúce rozhodnutia budú mať právne účinky vo vzťahu k Únii, pokiaľ ide o medzinárodný obchod s ostatnými členmi Medzinárodnej rady pre olivy (IOC) a budú môcť rozhodujúcim spôsobom ovplyvniť obsah práva Únie, konkrétne obchodné normy týkajúce sa olivového oleja, ktoré Komisia prijala podľa článku 75 nariadenia Európskeho parlamentu a Rady (EÚ) č. 1308/2013 (3).

                     (6)

                     Pozmeňujúce rozhodnutia, ktoré má rada členov prijať, sa týkajú zaradenia rozhodovacieho stromu pre rafinované olivové oleje a olivové oleje zložené z rafinovaných olivových olejov a panenských olivových olejov s obsahom delta-7-stigmastenolu, a revízie názvu, odchýlok presnosti a číselného rozpätia a chromatogramov. Vedeckí a technickí experti Komisie a členských štátov v sektore olivového oleja podrobne prediskutovali pozmeňujúce rozhodnutia. Pozmeňujúce rozhodnutia prispejú k medzinárodnej harmonizácii noriem pre olivové oleje a stanovia rámec, ktorým sa zabezpečí spravodlivá hospodárska súťaž v obchode s výrobkami sektora olivového oleja. Pozmeňujúce rozhodnutia by sa preto mali podporiť. V dôsledku toho budú potrebné zmeny nariadenia Komisie (EHS) č. 2568/91 (4).

                     (7)

                     Ak sa prijatie pozmeňujúcich rozhodnutí na 111. zasadnutí rady členov odloží v dôsledku toho, že niektorí členovia nebudú schopní udeliť svoj súhlas, pozícia na podporu prijatia pozmeňujúcich rozhodnutí by sa mala zaujať v mene Únie v rámci možného postupu prijatia radou členov prostredníctvom výmeny korešpondencie podľa článku 10 ods. 6 dohody. Postup prijatia rozhodnutí prostredníctvom výmeny korešpondencie by sa mal začať pred konaním nasledujúceho pravidelného zasadnutia rady členov v novembri 2020.

                     (8)

                     Zástupcovia Únie v rade členov by na účely ochrany záujmov Únie mali mať možnosť požiadať, aby sa odložilo prijatie pozmeňujúcich rozhodnutí na ďalšie zasadnutie, ak nové vedecké alebo technické informácie predložené pred 111. zasadnutím rady členov alebo na tomto zasadnutí spochybnia pozíciu, ktorá sa má zaujať v mene Únie,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v rade členov na jej 111. zasadnutí v dňoch 29. júna až 3. júla 2020 alebo v rámci postupu prijatia rozhodnutí radou členov prostredníctvom výmeny korešpondencie, ktorý sa má začať pred konaním jej nasledujúceho pravidelného zasadnutia v novembri 2020, pokiaľ ide o obchodné normy vzťahujúce sa na olivové oleje a oleje z olivových výliskov, je podporiť prijatie rozhodnutí pozmeňujúcich obchodné normy vzťahujúce sa na olivové oleje a oleje z olivových výliskov radou členov (5).

            Článok 2
            Ak je pravdepodobné, že nové vedecké alebo technické informácie predložené pred 111. zasadnutím rady členov alebo na tomto zasadnutí ovplyvnia pozíciu uvedenú v článku 1, Únia požiada o odloženie prijatia rozhodnutí pozmeňujúcich obchodné normy vzťahujúce sa na olivové oleje a oleje z olivových výliskov radou členov, a to až do stanovenia pozície Únie na základe uvedených nových informácií.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 26. júna 2020

                  Za Radu

                  predsedníčka

               A. METELKO-ZGOMBIĆ

            (1)  Rozhodnutie Rady (EÚ) 2016/1892 z 10. októbra 2016 o podpise v mene Európskej únie a predbežnom vykonávaní Medzinárodnej dohody o olivovom oleji a stolových olivách z roku 2015 (Ú. v. EÚ L 293, 28.10.2016, s. 2).

            (2)  Rozhodnutie Rady (EÚ) 2019/848 zo 17. mája 2019 o uzavretí Medzinárodnej dohody o olivovom oleji a stolových olivách z roku 2015 v mene Európskej únie (Ú. v. EÚ L 139, 27.5.2019, s. 1).

            (3)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).

            (4)  Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (Ú. v. ES L 248, 5.9.1991, s. 1).

            (5)  Pozrite dokument 8457/20 na http://register.consilium.europa.eu.


Rozhodnutie Komisie z 11/02/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9641 - SNAM / FSI / OLT) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 15/04/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9769 - VW GROUP / MUNICH RE GROUP / JV) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady z 3. júla 2020, ktorým sa vymenúvajú členovia Vedeckého a technického výboru 2020/C 223 I/01

text:
                  7.7.2020

                  SK

                  Úradný vestník Európskej únie

                  CI 223/1

         ROZHODNUTIE RADY
         z 3. júla 2020,
         ktorým sa vymenúvajú členovia Vedeckého a technického výboru
         (2020/C 223 I/01)
         RADA EURÓPSKEJ ÚNIE,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 134 ods. 2,
         po porade s Európskou komisiou,
         keďže:

                     (1)

                     Rada rozhodnutím zo 6. novembra 2018 (1) vymenovala členov Vedeckého a technického výboru (ďalej len „výbor“) na obdobie od 6. novembra 2018 do 6. novembra 2023.

                     (2)

                     Po vystúpení Spojeného kráľovstva Veľkej Británie a Severného Írska z Európskej únie a Európskeho spoločenstva pre atómovú energiu („Euratom“) a v súlade s článkom 50 ods. 3 Zmluvy o Európskej únii, ktorý sa vzťahuje na Euratom na základe článku 106a Zmluvy o založení Európskeho spoločenstva pre atómovú energiu, a v súlade s článkom 7 ods. 1 dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (2), sa uvoľnili tri miesta členov výboru nominovaných Spojeným kráľovstvom Veľkej Británie a Severného Írska – pána Franka BRISCOA, pána Martina MURRAYA a pani Fiony RAYMENTOVEJ. Mali by sa preto vymenovať traja noví členovia na zvyšný čas ich funkčného obdobia,

               PRIJALA TOTO ROZHODNUTIE:

            Článok 1
            Za členov Vedeckého a technického výboru do 6. novembra 2023 sa týmto vymenúvajú tieto osoby:

                        —

                        pán Andris ANSPOKS

                        —

                        pán Emmanuel SINAGRA

                        —

                        pani Beata TYBURSKA-PUESCHEL.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 3. júla 2020

                  Za Radu

                  predseda

               M. ROTH

            (1)  Rozhodnutie Rady zo 6. novembra 2018, ktorým sa vymenúvajú členovia Vedeckého a technického výboru (Ú. v. EÚ C 403, 9.11.2018, s. 2).

            (2)  Ú. v. EÚ L 29, 31.1.2020, s. 7.


title: Rozhodnutie Komisie (EÚ) 2020/1301 zo 17. septembra 2020, ktorým sa v mene Európskej únie schvaľujú úpravy dodatku 1 k prílohe XIII Dohode o obchode medzi Európskou úniou a jej členskými štátmi na jednej strane a Kolumbiou, Ekvádorom a Peru na strane druhej

text:
                  18.9.2020

                  SK

                  Úradný vestník Európskej únie

                  L 304/6

         ROZHODNUTIE KOMISIE (EÚ) 2020/1301
         zo 17. septembra 2020,
         ktorým sa v mene Európskej únie schvaľujú úpravy dodatku 1 k prílohe XIII Dohode o obchode medzi Európskou úniou a jej členskými štátmi na jednej strane a Kolumbiou, Ekvádorom a Peru na strane druhej
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na rozhodnutie Rady 2012/735/EÚ z 31. mája 2012 o podpísaní v mene Únie a predbežnom vykonávaní Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej (1), a najmä na jeho článok 4,
         keďže:

                     (1)

                     Dohoda o obchode medzi Európskou úniou a jej členskými štátmi na jednej strane a Kolumbiou a Peru na strane druhej (2) (ďalej len „dohoda“) sa v Peru predbežne uplatňuje od 1. marca 2013 (3) a v Kolumbii od 1. augusta 2013 (4). Ekvádor pristúpil k dohode prostredníctvom Protokolu o pristúpení (5), ktorý sa predbežne uplatňuje od 1. januára 2017 (6).

                     (2)

                     V článku 209 dohody sa stanovuje možnosť pridať do dodatku 1 k prílohe XIII k dohode nové zemepisné označenia, a to po skončení konania o námietkach a preskúmaní zemepisných označení podľa článku 208.

                     (3)

                     Kolumbia Únii predložila žiadosť o pridanie nových zemepisných označení do dodatku 1 k prílohe XIII k dohode. Únia dokončila konanie o námietkach a preskúmala dve nové kolumbijské zemepisné označenia.

                     (4)

                     V článku 257 ods. 2 dohody sa stanovuje, že podvýbor pre duševné vlastníctvo, zriadený stranami v súlade s článkom 257 ods. 1 dohody, je zodpovedný za posudzovanie informácií uvedených v článku 209 dohody a za predkladanie návrhov úprav dodatku 1 k prílohe XIII dohody Výboru pre obchod, zriadenému stranami v súlade s článkom 12 ods. 1 dohody.

                     (5)

                     Podvýbor pre duševné vlastníctvo 28. júla 2020 posúdil informácie týkajúce sa dvoch nových kolumbijských zemepisných označení a Výboru pre obchod navrhol zodpovedajúcu úpravu dodatku 1 k prílohe XIII k dohode.

                     (6)

                     V článku 13 ods. 1 písm. d) dohody sa stanovuje, že Výbor pre obchod je zodpovedný za hodnotenie a prijímanie rozhodnutí plánovaných v dohode v súvislosti s akoukoľvek vecou, ktorú mu predložia špecializované orgány zriadené podľa dohody.

                     (7)

                     Podľa článku 14 ods. 3 dohody v prípadoch uvedených v článku 12 ods. 4 prijíma každé rozhodnutie strana EÚ a dotknutá signatárska andská krajina a také rozhodnutie je účinné len medzi týmito zmluvnými stranami, za predpokladu, že dané rozhodnutie nemá vplyv na práva a povinnosti žiadnej inej signatárskej andskej krajiny. Na túto vec sa vzťahujú ustanovenia článku 12 ods. 4, pretože sa týka výlučne bilaterálneho vzťahu medzi stranou EÚ a Kolumbiou a bola predmetom diskusie na bilaterálnom stretnutí podvýboru pre duševné vlastníctvo.

                     (8)

                     Dodatok 1 k prílohe XIII k nariadeniu by sa teda mal upraviť a dané úpravy by sa mali v mene Únie schváliť,

               ROZHODOL TAKTO:

            Článok 1
            Týmto sa v mene Európskej únie schvaľujú úpravy dodatku I k prílohe XIII k Dohode o obchode medzi Európskou úniou a jej členskými štátmi na jednej strane a Kolumbiou, Ekvádorom a Peru na strane druhej, ktoré sa stanovujú v návrhu rozhodnutia Výboru pre obchod.
            Návrh rozhodnutia Výboru pre obchod sa uvádza v prílohe k tomuto rozhodnutiu.

            Článok 2
            Vedúci delegácie Únie vo Výbore pre obchod je oprávnený schváliť rozhodnutie daného výboru v mene Európskej únie.

            Článok 3
            Toto rozhodnutie sa uverejní v Úradnom vestníku Európskej únie.
            Rozhodnutie Výboru pre obchod sa po jeho prijatí uverejní v Úradnom vestníku Európskej únie.

            V Bruseli 17. septembra 2020

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 354, 21.12.2012, s. 1.

            (2)  Dohoda o obchode medzi Európskou úniou a jej členskými štátmi na jednej strane a Kolumbiou a Peru na strane druhej (Ú. v. EÚ L 354, 21.12.2012, s. 3).

            (3)  Oznámenie o predbežnom vykonávaní Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej medzi Európskou úniou a Peru (Ú. v. EÚ L 56, 28.2.2013, s. 1).

            (4)  Oznámenie o predbežnom vykonávaní Dohody o obchode medzi Európskou úniou a jej členskými štátmi na jednej strane a Kolumbiou a Peru na strane druhej medzi Európskou úniou a Kolumbiou (Ú. v. EÚ L 201, 26.7.2013, s. 7).

            (5)  Protokol o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (Ú. v. EÚ L 356, 24.12.2016, s. 3).

            (6)  Oznámenie týkajúce sa predbežného vykonávania medzi Európskou úniou a Ekvádorskou republikou Protokolu o pristúpení k Dohode o obchode medzi Európskou úniou a jej členskými štátmi na jednej strane a Kolumbiou a Peru na strane druhej na účely zohľadnenia pristúpenia Ekvádoru (Ú. v. EÚ L 358, 29.12.2016, p. 1).

            PRÍLOHA

                  ROZHODNUTIE VÝBORU PRE OBCHOD č. […]/2020
                  z […] 2020,
                  ktorým sa upravuje dodatok 1 k prílohe XIII k Dohode o obchode medzi Európskou úniou a jej členskými štátmi na jednej strane a Kolumbiou, Ekvádorom a Peru na strane druhej
                  VÝBOR PRE OBCHOD,
                  so zreteľom na Dohodu o obchode medzi Európskou úniou a jej členskými štátmi na jednej strane a Kolumbiou, Ekvádorom a Peru na strane druhej, a najmä na jej článok 13 ods. 1 písm. d),
                  keďže:

                              (1)

                              Kolumbia 16. decembra 2016 podľa článku 209 dohody Únii predložila žiadosť o pridanie nových zemepisných označení do dodatku 1 k prílohe XIII k dohode. Únia dokončila konanie o námietkach a preskúmala dve nové kolumbijské zemepisné označenia.

                              (2)

                              Podvýbor pre duševné vlastníctvo 28. júla 2020 podľa článku 257 ods. 2 dohody na zasadnutí zmluvnej strany EÚ a Kolumbie posúdil informácie týkajúce sa dvoch nových kolumbijských zemepisných označení a Výboru pre obchod navrhol zodpovedajúcu úpravu dodatku 1 k prílohe XIII k dohode.

                              (3)

                              Dodatok 1 k prílohe XIII by sa mal preto upraviť.

                              (4)

                              Rozhodnutie upraviť dodatok 1 k prílohe XIII k dohode možno prijať na zasadnutí Výboru pre obchod medzi zmluvnou stranou EÚ a Kolumbiou na základe článku 14 ods. 3 dohody o obchode, pretože sa týka výlučne bilaterálneho vzťahu medzi predmetnými stranami a nemá vplyv na práva a povinnosti žiadnej inej signatárskej andskej krajiny,

                        ROZHODOL TAKTO:

                     Článok 1
                     Do tabuľky v písmene a) „Zemepisné označenia Kolumbie poľnohospodárskych a potravinárskych produktov, vín, liehovín a aromatizovaných vín“ v dodatku 1 k prílohe XIII k dohode sa dopĺňajú položky v prílohe k tomuto rozhodnutiu.

                     Článok 2
                     Toto rozhodnutie, vyhotovené v dvoch exemplároch, podpisujú zástupcovia Výboru pre obchod, ktorí sú oprávnení konať v mene zmluvných strán na účely úpravy dohody. Toto rozhodnutie nadobúda účinnosť dňom posledného podpisu.
                     Toto rozhodnutie nadobúda účinnosť dňom jeho prijatia.

                     Vydané v

                        Za Výbor pre obchod

                           vedúci delegácie EÚ

                           vedúci delegácie Kolumbie

            PRÍLOHA

                        ARROZ DE LA MESETA DE IBAGUÉ

                        ryža

                        CAFÉ DE SANTANDER

                        káva


title: Rozhodnutie Európskej centrálnej banky (EÚ) 2020/1306 zo 16. septembra 2020 o dočasnom vylúčení určitých expozícií voči centrálnym bankám z veľkosti celkovej expozície vzhľadom na pandémiu COVID-19 (ECB/2020/44)

text:
                  21.9.2020

                  SK

                  Úradný vestník Európskej únie

                  L 305/30

         ROZHODNUTIE EURÓPSKEJ CENTRÁLNEJ BANKY (EÚ) 2020/1306
         zo 16. septembra 2020
         o dočasnom vylúčení určitých expozícií voči centrálnym bankám z veľkosti celkovej expozície vzhľadom na pandémiu COVID-19 (ECB/2020/44)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 4 ods. 1 písm. d),
         so zreteľom na nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (2), a najmä na jeho článok 500b,
         keďže:

                     (1)

                     Rámcom Bazilej III sa zaviedol jednoduchý a transparentný ukazovateľ finančnej páky, ktorý nie je založený na riziku a ktorý sa určuje tak, aby dôveryhodným spôsobom dopĺňal kapitálové požiadavky založené na rizikách. Norma týkajúca sa ukazovateľa finančnej páky, ktorú uverejnil Bazilejský výbor pre bankový dohľad v decembri 2017 (ďalej len „norma BCBS o ukazovateli finančnej páky“), stanovuje, že v záujme uľahčenia vykonávania menovej politiky môže príslušná jurisdikcia za výnimočných makroekonomických okolností na základe vlastného uváženia dočasne vylúčiť rezervy v centrálnej banke z veľkosti expozície ukazovateľa finančnej páky.

                     (2)

                     Norma BCBS o ukazovateli finančnej páky bola prvýkrát implementovaná do právnych predpisov Únie nariadením (EÚ) č. 575/2013. Podľa článku 430 nariadenia (EÚ) č. 575/2013 sú inštitúcie povinné vykazovať príslušným orgánom určité informácie o ukazovateli finančnej páky a jeho zložkách a podľa článku 451 uvedeného nariadenia sú inštitúcie povinné zverejňovať určité informácie týkajúce sa ich ukazovateľa finančnej páky a ich riadenia rizika nadmerného využívania finančnej páky.

                     (3)

                     Nariadenie (EÚ) č. 575/2013 bolo zmenené nariadením Európskeho parlamentu a Rady (EÚ) 2019/876 (3) s cieľom zohľadniť revízie normy BCBS o ukazovateli finančnej páky tak, aby sa zabezpečili rovnaké podmienky na medzinárodnej úrovni pre inštitúcie usadené v Únii, ktoré však pôsobia mimo Únie, a aby sa zabezpečilo, že ukazovateľ finančnej páky zostane efektívnym doplnkom požiadaviek na vlastné zdroje založených na riziku. Nariadením (EÚ) 2019/876 sa zaviedla požiadavka na ukazovateľ finančnej páky, ktorá dopĺňa systém podávania správ a zverejňovania ukazovateľa finančnej páky. Uvedeným nariadením sa tiež zaviedla možnosť za výnimočných okolností a s cieľom uľahčiť vykonávanie menových politík dočasne vylúčiť určité expozície voči centrálnym bankám z výpočtu veľkosti celkovej expozície inštitúcie. Tieto zmeny rámca ukazovateľa finančnej páky vrátane práva rozhodnúť o vylúčení určitých expozícií voči centrálnym bankám z veľkosti celkovej expozície nadobudnú účinnosť 28. júna 2021.

                     (4)

                     Nariadenie (EÚ) č. 575/2013 bolo potom znova zmenené nariadením Európskeho parlamentu a Rady (EÚ) 2020/873 (4) okrem iného tak, aby sa poskytla možnosť dočasne vylúčiť určité expozície voči centrálnym bankám z výpočtu veľkosti celkovej expozície inštitúcie pred 28. júnom 2021, t. j. predtým, ako nadobudnú účinnosť zmeny požiadavky na ukazovateľ finančnej páky, ktoré boli zavedené nariadením (EÚ) 2019/876. Konkrétne článok 500b nariadenia (EÚ) č. 575/2013 umožňuje inštitúcii vylúčiť z veľkosti celkovej expozície určité expozície voči centrálnej banke inštitúcie, ak príslušný orgán inštitúcie po porade s príslušnou centrálnou bankou určil a verejne vyhlásil, že existujú výnimočné okolnosti, ktoré odôvodňujú vylúčenie v záujme uľahčenia vykonávania menových politík. Článok 500b nariadenia (EÚ) č. 575/2013 sa uplatňuje od 27. júna 2020.

                     (5)

                     Zatiaľ čo finančné trhy sa od apríla 2020 stabilizovali, podmienky financovania v eurozóne sú z dôvodu vyšších výnosov z dlhopisov a nižších cien akcií prísnejšie než na začiatku roka. Situácia spôsobená pandémiou COVID-19, ako aj z toho vyplývajúca a pretrvávajúca potreba vysokého stupňa akomodácie menovej politiky a nestabilita a zraniteľnosť hospodárstiev eurozóny a transmisného kanála menovej politiky založeného na bankách odôvodňujú záver Rady guvernérov Európskej centrálnej banky (ECB), že na účely článku 500b nariadenia (EÚ) č. 575/2013 existujú výnimočné okolnosti, ktoré odôvodňujú dočasné vylúčenie určitých expozícií voči centrálnym bankám Eurosystému z výpočtu veľkosti celkovej expozície inštitúcií s cieľom uľahčiť vykonávanie menových politík, a to do 27. júna 2021.

                     (6)

                     Medzi expozície, ktoré môžu byť vylúčené, patria mince a bankovky, ktoré predstavujú zákonnú menu v jurisdikcii centrálnej banky a aktíva predstavujúce pohľadávky voči centrálnej banke – vrátane rezerv držaných v centrálnej banke – pokiaľ sú tieto expozície dôležité pre transmisiu, a tým aj pre vykonávanie menovej politiky. Takéto expozície zahŕňajú vklady uložené na základe jednodňovej sterilizačnej operácie a zostatky na účtoch rezerv v Eurosystéme vrátane finančných prostriedkov držaných na účely plnenia požiadaviek na povinné minimálne rezervy. Expozície, ktoré predstavujú pohľadávky voči centrálnej banke a ktoré nesúvisia s vykonávaním menovej politiky, by nemali byť vylúčené z veľkosti celkovej expozície.

                     (7)

                     Očakáva sa, že vylúčenie určitých expozícií voči centrálnym bankám z veľkosti celkovej expozície podľa článku 500b nariadenia (EÚ) č. 575/2013 do 27. júna 2021 by podporilo úverové inštitúcie v tom, aby mohli naďalej plniť svoju úlohu pri financovaní reálnej ekonomiky, pričom by sa zachovali kľúčové prvky prudenciálneho regulačného rámca. Takéto vylúčenie môže znížiť prípadné tlaky spojené so zavedením novej požiadavky na vlastné zdroje a oprávnené záväzky, ktorá sa v Únii implementovala v rámci zmeny nariadenia (EÚ) č. 575/2013 prostredníctvom nariadenia (EÚ) 2019/876 s cieľom zohľadniť normu týkajúcu sa celkovej kapacity na absorpciu strát, pričom táto požiadavka sa uplatňuje od 28. júna 2019. Hoci sa ukazovateľ finančnej páky nebude uplatňovať až do 28. júna 2021, vylúčenie určitých expozícií voči centrálnym bankám z veľkosti celkovej expozície do uvedeného dátumu by mohlo byť prospešné z hľadiska jasnej komunikácie finančných informácií. Inštitúcie by boli predovšetkým schopné zverejniť svoj ukazovateľ finančnej páky tak so zohľadnením vylúčenia expozícií, ako aj bez neho. Tieto informácie by mohli byť pre účastníkov finančného trhu užitočné pri posudzovaní potenciálnych budúcich ukazovateľov finančnej páky inštitúcií po tom, ako sa ukazovateľ finančnej páky začne 28. júna 2021 uplatňovať.

                     (8)

                     ECB bola v súvislosti so svojou funkciou v oblasti menovej politiky v súlade s článkom 500b ods. 2 nariadenia (EÚ) č. 575/2013 konzultovaná ohľadom určenia existencie výnimočných okolností, ktoré odôvodňujú vylúčenie podľa článku 500b ods. 1 uvedeného nariadenia (5),

               PRIJALA TOTO ROZHODNUTIE:

            Článok 1
            Vymedzenie pojmov
            Pojmy použité v tomto rozhodnutí majú rovnaký význam ako pojmy, ktoré sú vymedzené v nariadení (EÚ) č. 575/2013, a uplatňuje sa aj toto vymedzenie pojmov:

                        1.

                        „Eurosystém“ je Eurosystém, ako je vymedzený v usmernení Európskej centrálnej banky (EÚ) 2015/510 (ECB/2014/60) (6);

                        2.

                        „jednodňová sterilizačná operácia“ je jednodňová sterilizačná operácia, ako je vymedzená v usmernení (EÚ) 2015/510 (ECB/2014/60);

                        3.

                        „účet rezerv“ je účet rezerv, ako je vymedzený v nariadení Európskej centrálnej banky (ES) č. 1745/2003 (ECB/2003/9) (7);

                        4.

                        „požiadavka na povinné minimálne rezervy“ je požiadavka na povinné minimálne rezervy, ako je vypočítaná v súlade s nariadením (ES) č. 1745/2003 (ECB/2003/9);

                        5.

                        „významný dohliadaný subjekt v členskom štáte eurozóny“ je významný dohliadaný subjekt v členskom štáte eurozóny, ako je vymedzený v nariadení Európskej centrálnej banky (EÚ) č. 468/2014 (ECB/2014/17) (8).

            Článok 2
            Určenie existencie výnimočných okolností

               1.   Na účely článku 500b ods. 2 nariadenia (EÚ) č. 575/2013 a s výhradou odsekov 2 a 3 ECB určila, že existujú výnimočné okolnosti, ktoré odôvodňujú vylúčenie expozícií voči centrálnym bankám uvedených v článku 500b ods. 1 písm. a) a b) uvedeného nariadenia z veľkosti celkovej expozície s cieľom uľahčiť uskutočňovanie menových politík.

               2.   Pokiaľ ide o expozície uvedené v článku 500b ods. 1 písm. b) nariadenia (EÚ) č. 575/2013, určenie v zmysle odseku 1 sa uplatňuje na tie expozície voči centrálnym bankám Eurosystému, ktoré sa týkajú vkladov uložených na základe jednodňovej sterilizačnej operácie alebo zostatkov na účtoch rezerv vrátane finančných prostriedkov držaných na účely plnenia požiadaviek na povinné minimálne rezervy.

               3.   Toto určenie sa uplatňuje vo vzťahu k inštitúciám, ktoré sú významnými dohliadanými subjektmi v členskom štáte eurozóny.

            Článok 3
            Nadobudnutie účinnosti
            Toto rozhodnutie nadobúda účinnosť piatym dňom po jeho uverejnení v Úradnom vestníku Európskej únie.

            Vo Frankfurte nad Mohanom 16. septembra 2020

                  Prezidentka ECB

               Christine LAGARDE

            (1)  Ú. v. EÚ L 287, 29.10.2013, s. 63.

            (2)  Ú. v. EÚ L 176, 27.6.2013, s. 1.

            (3)  Nariadenie Európskeho parlamentu a Rady (EÚ) 2019/876 z 20. mája 2019, ktorým sa mení nariadenie (EÚ) č. 575/2013, pokiaľ ide o ukazovateľ finančnej páky, ukazovateľ čistého stabilného financovania, požiadavky na vlastné zdroje a oprávnené záväzky, kreditné riziko protistrany, trhové riziko, expozície voči centrálnym protistranám, expozície voči podnikom kolektívneho investovania, veľkú majetkovú angažovanosť, požiadavky na predkladanie správ a zverejňovanie informácií, a ktorým sa mení nariadenie (EÚ) č. 648/2012 (Ú. v. EÚ L 150, 7.6.2019, s. 1).

            (4)  Nariadenie Európskeho parlamentu a Rady (EÚ) 2020/873 z 24. júna 2020, ktorým sa menia nariadenia (EÚ) č. 575/2013 a (EÚ) 2019/876, pokiaľ ide o určité úpravy v reakcii na pandémiu ochorenia COVID-19 (Ú. v. EÚ L 204, 26.6.2020, s. 4).

            (5)  https://www.ecb.europa.eu/press/pr/date/2020/html/ecb.pr200917~f3f03398d2.en.html

            (6)  Usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (ECB/2014/60) (Ú. v. EÚ L 91, 2.4.2015, s. 3).

            (7)  Nariadenie Európskej centrálnej banky (ES) č. 1745/2003 z 12. septembra 2003 o povinných minimálnych rezervách (ECB/2003/9) (Ú. v. EÚ L 250, 2.10.2003, s. 10).

            (8)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).


title: Rozhodnutie Rady (SZBP) 2020/1312 z 21. septembra 2020, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike

text:
                  22.9.2020

                  SK

                  Úradný vestník Európskej únie

                  L 308/3

         ROZHODNUTIE RADY (SZBP) 2020/1312
         z 21. septembra 2020,
         ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 23. decembra 2013 rozhodnutie 2013/798/SZBP (1) o reštriktívnych opatreniach voči Stredoafrickej republike.

                     (2)

                     Bezpečnostná rada Organizácie Spojených národov 28. júla 2020 prijala rezolúciu č. 2536 (2020), ktorou sa rozširujú výnimky zo zbrojného embarga.

                     (3)

                     Na vykonanie určitých opatrení je potrebná ďalšia činnosť Únie.

                     (4)

                     Rozhodnutie 2013/798/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            V článku 2 ods. 1 rozhodnutia 2013/798/SZBP sa písmená g) a h) nahrádzajú takto:

                        „g)

                        predaj, dodávky, transfer alebo vývoz zbraní s kalibrom 14,5 mm alebo menej a streliva a komponentov osobitne určených pre takéto zbrane a neozbrojených pozemných vojenských vozidiel a pozemných vojenských vozidiel osadených zbraňami s kalibrom 14,5 mm alebo menej a ich náhradných dielov, pancieroviek a streliva osobitne určeného pre takéto zbrane, ako aj poskytovanie súvisiacej pomoci bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane, strelivo, komponenty a vozidlá určené výhradne na podporu alebo použitie v rámci reformy sektora bezpečnosti v Stredoafrickej republike, ako sa vopred oznámili výboru;

                        h)

                        predaj, dodávky alebo vývoz zbraní a iného súvisiaceho smrtiaceho vybavenia, ktoré sa neuvádzajú v článku 2 ods. 1 písm. g), a poskytovanie súvisiacej pomoci bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane a vybavenie určené výhradne na podporu alebo použitie v rámci reformy sektora bezpečnosti v Stredoafrickej republike, ktoré vopred schválil výbor; alebo“.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 21. septembra 2020

                  Za Radu

                  predseda

               J. BORRELL FONTELLES

            (1)  Rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (Ú. v. EÚ L 352, 24.12.2013, s. 51).


title: Rozhodnutie Rady (SZBP) 2020/1313 z 21. septembra 2020, ktorým sa mení rozhodnutie (SZBP) 2020/489, ktorým sa vymenúva osobitný zástupca Európskej únie pre dialóg medzi Belehradom a Prištinou a pre iné regionálne otázky západného Balkánu

text:
                  22.9.2020

                  SK

                  Úradný vestník Európskej únie

                  L 308/4

         ROZHODNUTIE RADY (SZBP) 2020/1313
         z 21. septembra 2020,
         ktorým sa mení rozhodnutie (SZBP) 2020/489, ktorým sa vymenúva osobitný zástupca Európskej únie pre dialóg medzi Belehradom a Prištinou a pre iné regionálne otázky západného Balkánu
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 33 a článok 31 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada prijala 2. apríla 2020 rozhodnutie (SZBP) 2020/489 (1), ktorým sa vymenúva pán Miroslav LAJČÁK za osobitného zástupcu Európskej únie pre dialóg medzi Belehradom a Prištinou a pre iné regionálne otázky západného Balkánu (ďalej len „OZEÚ“). Mandát OZEÚ má uplynúť 31. marca 2021.

                     (2)

                     Po obnovení dialógu medzi Belehradom a Prištinou v júli 2020 by sa do tímu OZEÚ mali prijať ďalší zamestnanci. Referenčná suma by sa preto mala zodpovedajúcim spôsobom upraviť,

               PRIJALA TOTO ROZHODNUTIE:

            Článok 1
            V článku 5 rozhodnutia (SZBP) 2020/489 sa odsek 1 nahrádza takto:

                  „1.   Referenčná suma určená na úhradu výdavkov spojených s mandátom OZEÚ v období od 2. apríla 2020 do 31. marca 2021 je 1 350 000 EUR.“.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 21. septembra 2020

                  Za Radu

                  predseda

               J. BORRELL FONTELLES

            (1)  Rozhodnutie Rady (SZBP) 2020/489 z 2. apríla 2020, ktorým sa vymenúva osobitný zástupca Európskej únie pre dialóg medzi Belehradom a Prištinou a pre iné regionálne otázky západného Balkánu (Ú. v. EÚ L 105, 3.4.2020, s. 3).


Rozhodnutie Komisie z 16/09/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9895 - KKR / WAVES UK DIVESTCO) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 14/09/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9931 - STIRLING SQUARE CAPITAL PARTNERS / TA ASSOCIATES / DOCU NORDIC GROUP) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 01/09/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9891 - HAYFIN CAPITAL MANAGEMENT / FRANS BONHOMME GROUP) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 21/09/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9942 - PARTNERS GROUP / BRIDGEPOINT / ROVENSA) podľa nariadenia Rady (ES) č. 139/2004 (Iba anglické znenie je autentické)


Rozhodnutie Komisie z 21/09/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9909 - ISTA INTERNATIONAL / AAREAL BANK / OBJEGO) podľa nariadenia Rady (ES) č. 139/2004 (Iba nemecké znenie je autentické)


Rozhodnutie Komisie z 18/09/2020 ktorým sa koncentrácia vyhlasuje za zlučiteľnú so spoločným trhom (Vec COMP/M.9879 - APG / NPS / JMI / BRISA) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady z 21. septembra 2020, ktorým sa vymenúvajú členovia a náhradníci Poradného výboru pre slobodu pohybu pracovníkov 2020/C 315 I/02

text:
                  23.9.2020

                  SK

                  Úradný vestník Európskej únie

                  CI 315/5

         ROZHODNUTIE RADY
         z 21. septembra 2020,
         ktorým sa vymenúvajú členovia a náhradníci Poradného výboru pre slobodu pohybu pracovníkov
         (2020/C 315 I/02)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie (1), a najmä na jeho články 23 a 24,
         so zreteľom na zoznamy kandidátov, ktoré Rade predložili vlády členských štátov,
         keďže:

                     (1)

                     Rada svojimi rozhodnutiami z 28. septembra 2018 (2), 15. októbra 2018 (3), 19. novembra 2018 (4), 18. februára 2019 (5) a zo 14. mája 2019 (6) vymenovala členov a náhradníkov Poradného výboru pre slobodu pohybu pracovníkov (ďalej len „výbor“) na obdobie od 25. septembra 2018 do 24. septembra 2020.

                     (2)

                     Členovia zostávajú vo funkcii, kým nie sú nahradení alebo znovu vymenovaní.

                     (3)

                     Členovia a náhradníci uvedeného výboru by sa mali vymenovať na obdobie dvoch rokov,

               PRIJALA TOTO ROZHODNUTIE:

            Článok 1
            Za členov a náhradníkov Poradného výboru pre slobodu pohybu pracovníkov sa na obdobie od 25. septembra 2020  do 24. septembra 2022 týmto vymenúvajú:

                        I.

                        ZÁSTUPCOVIA VLÁD

                                    Krajina

                                    Členovia

                                    Náhradníci

                                    Belgicko

                                    pán Frédéric POUPINEL DE VALENCE
                                    pán Stéphane BALTAZAR LOPES

                                    pán Tom PARYS

                                    Bulharsko

                                    pán Hristo SIMEONOV
                                    pani Tatiana GUEORGUJEVA

                                    pán Atanas KOLČAKOV

                                    Česko

                                    pani Anna DUMONT
                                    pani Petra SILOVSKÁ

                                    pani Andrea VESELÁ

                                    Dánsko

                                    pán Stig Hansen NØRGAARD
                                    pani Rikke Mark SEERUP

                                    pani Louise SØRENSEN

                                    Nemecko

                                    pani Marie BIELKE
                                    pán Oliver MAOR

                                    pani Patricia STOLL

                                    Estónsko

                                    pani Annika SEPP
                                    pani Kadi KANARBIK

                                    pani Thea TREIER

                                    Írsko

                                    pani Dympna BOYLE

                                    Grécko

                                    pán Georgios NERANTZIS
                                    pani Maria-Eirini MOUNTAKI

                                    pani Panagiota STAMATIOU

                                    Španielsko

                                    pani Ainara DORREMOCHEA FERNÁNDEZ
                                    pán Manuel VELÁZQUEZ FERNÁNDEZ

                                    pán Sancho ÍÑIGUEZ HERNÁNDEZ

                                    Francúzsko

                                    pani Olivia MONTEL

                                    pani Malika EL MESTIRI

                                    Chorvátsko

                                    pani Marija KNEŽEVIĆ KAJARI
                                    pán Petar STRIŽAK

                                    pani Davorka BUŠKULIĆ LEMIĆ

                                    Taliansko

                                    Cyprus

                                    Lotyšsko

                                    pani Ilze ZVĪDRIŅA
                                    pani Svetlana DJAČKOVA

                                    pani Linda PAUGA

                                    Litva

                                    pani Rasa MALAIŠKIENĖ
                                    pani Daiva LIUGIENĖ

                                    pani Agnė PECIUKEVIČIENĖ

                                    Luxembursko

                                    pán Jonathan PEREIRA NEVES
                                    pán Laurent PEUSCH

                                    pani Lynda JAMES

                                    Maďarsko

                                    Malta

                                    pán Mario XUEREB
                                    pán Wayne BROWNRIGG

                                    Holandsko

                                    pani Ghislaine WIDERA
                                    pani Lydia LOUSBERG

                                    pani Gaby BLOM-FABER

                                    Rakúsko

                                    pán Heinz KUTROWATZ
                                    pani Martha ROJAS-PINEDA

                                    pán Christian LACINA

                                    Poľsko

                                    pán Marcin WIATRÓW
                                    pani Magdalena SWEKLEJ

                                    pani Agnieszka ZDAK

                                    Portugalsko

                                    pani Helena BENTES

                                    Rumunsko

                                    pán Auraş MARINESCU
                                    pani Carmen ŞTEFAN

                                    pán Bogdan-Tiberius PAŞCA

                                    Slovinsko

                                    pani Nuša MAJHENC
                                    pani Tanja GAŠPERŠIČ

                                    pani Mojca GRUDNIK

                                    Slovensko

                                    pani Andrea VAŇOVIČOVÁ
                                    pani Martina JANÍKOVÁ

                                    pani Silvia GATCIOVÁ

                                    Fínsko

                                    pán Olli SORAINEN
                                    pani Elina JOHANSSON

                                    pán Jarmo TIUKKANEN

                                    Švédsko

                                    pani Johanna INGSCHÖLD
                                    pán Jens ÖLANDER

                                    pani Ilja TYKESSON

                        II.

                        ZÁSTUPCOVIA ODBOROVÝCH ORGANIZÁCIÍ

                                    Krajina

                                    Členovia

                                    Náhradníci

                                    Belgicko

                                    pán Joeri HENS
                                    pani Nathalie DIESBECQ

                                    Bulharsko

                                    pani Atanaska TODOROVA
                                    pán Aleksandar ZAGOROV

                                    pani Cvetomila SABČEVA

                                    Česko

                                    pán Vít SAMEK

                                    pán Jan ČERMÁK

                                    Dánsko

                                    pani Lotte Dickow SCHMIDT
                                    pán Mads BUSCK

                                    pani Käthe Munk RYOM

                                    Nemecko

                                    pani Livia HENTSCHEL
                                    pani Isabella SCHUPP

                                    pán Fritz HEIL

                                    Estónsko

                                    pani Aija MAASIKAS

                                    Írsko

                                    pán Gerry LIGHT
                                    pani Ethel BUCKLEY

                                    pán David JOYCE

                                    Grécko

                                    pán Efthymios KATSIKAS
                                    pán Athanasios VASILOPOULOS

                                    pán Themistoklis GRIGORIADIS

                                    Španielsko

                                    pani Ana VIÑAS
                                    pán José Antonio MORENO DÍAZ

                                    pani Ana María CORRAL JUAN

                                    Francúzsko

                                    pani Maryline POULAIN
                                    pán Romain LASSERRE

                                    pán Christophe DAGUE

                                    Chorvátsko

                                    pani Ana KRANJAC JULARIĆ
                                    pani Sunčica BRNARDIĆ

                                    pán David Jakov BABIĆ

                                    Taliansko

                                    Cyprus

                                    Lotyšsko

                                    pani Nataļja PREISA
                                    pán Kaspars RĀCENĀJS

                                    pani Linda ROMELE

                                    Litva

                                    pani Janina MATUIZIENĖ
                                    pán Ričardas GARUOLIS

                                    pani Eglė ŽUKAUSKAITĖ

                                    Luxembursko

                                    pán Carlos PEREIRA
                                    pán Christophe KNEBELER

                                    pani Vanessa CORREIA

                                    Maďarsko

                                    Malta

                                    pán Chris ATTARD
                                    pán Kenny MUSCAT

                                    Holandsko

                                    pani Imke van GARDINGEN
                                    pani L. van KELLE

                                    pani C. C. J. MULLER

                                    Rakúsko

                                    pán Johannes PEYRL
                                    pán Michael TRINKO

                                    pani Sarah BRUCKNER

                                    Poľsko

                                    pán Adam ROGALEWSKI
                                    pán Maciej ZAKROCKI

                                    pani Katarzyna BARTKIEWICZ

                                    Portugalsko

                                    pán José Manuel DA LUZ CORDEIRO
                                    pán Fernando José MACHADO GOMES

                                    pán Manuel DOS ANJOS ALVES

                                    Rumunsko

                                    pán Corneliu CONSTANTINOAIA
                                    pán Liviu APOSTOIU

                                    pán Adrian MARIN

                                    Slovinsko

                                    pán Marko TANASIĆ
                                    pán Gregor NOVAK

                                    Slovensko

                                    pán Andrej BUCH
                                    pani Mária SVOREŇOVÁ

                                    pani Jana BERINCOVÁ

                                    Fínsko

                                    pani Eve KYNTÄJÄ
                                    pán Miika SAHAMIES

                                    pani Taina VALLANDER

                                    Švédsko

                                    pani Sofia RÅSMAR
                                    pani Tove NANDORF

                                    pani Helena LARSSON

                        III.

                        ZÁSTUPCOVIA ZDRUŽENÍ ZAMESTNÁVATEĽOV

                                    Krajina

                                    Členovia

                                    Náhradníci

                                    Belgicko

                                    pani Annick HELLEBUYCK
                                    pani Hilde THYS

                                    pani Sandra COENEGRACHTS

                                    Bulharsko

                                    pán Ivan ZACHARIEV
                                    pani Jasmina SARAIVANOVA

                                    pán Martin STOJANOV

                                    Česko

                                    pani Vladimíra DRBALOVÁ
                                    pán Luděk MAZUCH

                                    pani Jitka HLAVÁČKOVÁ

                                    Dánsko

                                    pani Helene TANDERUP
                                    pani Trine Birgitte HOUGAARD

                                    pán Jørgen BANG-PETERSEN

                                    Nemecko

                                    pani Carmen Eugenia BÂRSAN
                                    pán Nicolas KELLER

                                    pán Michael STIEFEL

                                    Estónsko

                                    pani Mare HIIESALU
                                    pani Victoria METS

                                    pani Piia ZIMMERMANN

                                    Írsko

                                    pani Kara McGANN
                                    pani Nichola HARKIN

                                    pani Meadhbh COSTELLO

                                    Grécko

                                    Španielsko

                                    pani Miriam PINTO LOMENA
                                    pani Patricia CIREZ MIQUELEIZ

                                    pán Luis MÉNDEZ LÓPEZ

                                    Francúzsko

                                    pani Anne VAUCHEZ
                                    pán Joseph LECHNER

                                    pani Isabelle MAÎTRE

                                    Chorvátsko

                                    pani Vedrana GADO
                                    pani Iva NAPPHOLZ

                                    pani Milica JOVANOVIĆ

                                    Taliansko

                                    Cyprus

                                    Lotyšsko

                                    pani Ilona KIUKUCĀNE
                                    pani Inese STEPIŅA

                                    pán Jānis PUMPIŅŠ

                                    Litva

                                    pani Evelina JASAITĖ
                                    pani Ieva MARCINKEVIČIŪTE

                                    pani Aušra KERZIENĖ

                                    Luxembursko

                                    pán Philippe HECK
                                    pán François ENGELS

                                    pani Cristelle BRETNACHER-CERVELLATI

                                    Maďarsko

                                    Malta

                                    pán Joe FARRUGIA

                                    Holandsko

                                    pán Rob SLAGMOLEN
                                    pán A. P. M. G. SCHOENMAECKERS

                                    pán S. FOK

                                    Rakúsko

                                    pani Margit KREUZHUBER
                                    pani Julia KLEIN

                                    pani Claudia GOLSER

                                    Poľsko

                                    pán Jakub BIŃKOWSKI
                                    pán Robert LISICKI

                                    pán Dawid SEIFERT

                                    Portugalsko

                                    pani Cristina NAGY MORAIS
                                    pán Nuno BERNARDO

                                    pán Afonso Manuel ALVES E PINHO DE CARVALHO

                                    Rumunsko

                                    pani Cristina PASAT
                                    pani Lorena SANDU

                                    pani Amelia POPESCU

                                    Slovinsko

                                    pani Urška SOJČ
                                    pán Danijel LAMPERGER

                                    pani Barbara KRIVIC

                                    Slovensko

                                    pán Branislav JANČUŠKA
                                    pán Mário LELOVSKÝ

                                    pani Zuzana KOHÚTOVÁ

                                    Fínsko

                                    pán Mikko RÄSÄNEN
                                    pán Mikko VIELTOJÄRVI

                                    pani Karoliina RASI

                                    Švédsko

                                    pán Patrik KARLSSON
                                    pán Tor HATLEVOLL

                                    pán Robert CLOAREC

            Článok 2
            Ešte nenavrhnutých členov vymenuje Rada neskôr.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 21. septembra 2020

                  Za Radu

                  predsedníčka

               J. KLOECKNER

            (1)  Ú. v. EÚ L 141, 27.5.2011, s. 1.

            (2)  Rozhodnutie Rady z 28. septembra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov (Ú. v. EÚ C 366, 10.10.2018, s. 3).

            (3)  Rozhodnutie Rady z 15. októbra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov za Portugalsko (Ú. v. EÚ C 376, 18.10.2018, s. 9).

            (4)  Rozhodnutie Rady z 19. novembra 2018, ktorým sa vymenúvajú členovia a náhradníci Poradného výboru pre slobodu pohybu pracovníkov za Taliansko (Ú. v. EÚ C 421, 21.11.2018, s. 7).

            (5)  Rozhodnutie Rady z 18. februára 2019, ktorým sa vymenúvajú členovia a náhradníci Poradného výboru pre slobodu pohybu pracovníkov za Grécko (Ú. v. EÚ C 67, 20.2.2019, s. 2).

            (6)  Rozhodnutie Rady zo 14. mája 2019, ktorým sa vymenúvajú členovia a náhradníci Poradného výboru pre slobodu pohybu pracovníkov za Maďarsko (Ú. v. EÚ C 169, 17.5.2019, s. 2).


title: Rozhodnutie Rady (EÚ) 2020/1324 z 21. septembra 2020 o pozícii, ktorá sa má v mene Európskej únie zaujať v Medzinárodnej rade pre obilniny v súvislosti s pristúpením Spojeného kráľovstva k Dohovoru o obchodovaní s obilninami z roku 1995

text:
                  25.9.2020

                  SK

                  Úradný vestník Európskej únie

                  L 311/6

         ROZHODNUTIE RADY (EÚ) 2020/1324
         z 21. septembra 2020
         o pozícii, ktorá sa má v mene Európskej únie zaujať v Medzinárodnej rade pre obilniny v súvislosti s pristúpením Spojeného kráľovstva k Dohovoru o obchodovaní s obilninami z roku 1995
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,
         so zreteľom na návrh Európskej komisie,
         keďže:

                     (1)

                     Únia uzavrela prostredníctvom rozhodnutia Rady 96/88/ES (1) Dohovor o obchodovaní s obilninami z roku 1995 (ďalej len „dohovor“), ktorý nadobudol platnosť 1. júla 1995. Dohovor sa uzavrel na obdobie troch rokov.

                     (2)

                     Podľa článku 33 dohovoru môže Medzinárodná rada pre obilniny pri každej príležitosti predĺžiť platnosť dohovoru na obdobie najviac dvoch rokov. Od jeho uzavretia sa dohovor pravidelne predlžoval o ďalšie dva roky. Naposledy sa platnosť dohovoru predĺžila rozhodnutím Medzinárodnej rady pre obilniny 10. júna 2019 (2), a to do 30. júna 2021.

                     (3)

                     Podľa článku 27 ods. 2 dohovoru je pristúpenie k dohovoru otvorené vládam všetkých štátov za takých podmienok, aké Medzinárodná rada pre obilniny považuje za vhodné.

                     (4)

                     Spojené kráľovstvo 9. apríla 2020 formálne požiadalo o pristúpenie k dohovoru od 1. januára 2021.

                     (5)

                     Spojené kráľovstvo je významným producentom obilnín, predovšetkým jačmeňa a pšenice. Ak sa žiadosť Spojeného kráľovstva o pristúpenie k dohovoru, a teda jeho účasť v Medzinárodnej rade pre obilniny, schváli, Spojené kráľovstvo sa stane dovážajúcim členom podľa článku 12 dohovoru. Keďže Únia je vyvážajúcim členom, pristúpenie Spojeného kráľovstva nebude mať vplyv na počet hlasov pridelených Únii na účely hlasovania podľa článku 12 dohovoru. Pristúpenie Spojeného kráľovstva však bude od rozpočtového roka 2021/2022 mať za následok zníženie počtu hlasov pridelených Únii podľa článku 11 dohovoru, pričom tento počet sa používa na určenie výšky finančného príspevku členov.

                     (6)

                     Je vhodné stanoviť pozíciu, ktorá sa má zaujať v mene Únie v Medzinárodnej rade pre obilniny, a schváliť pristúpenie Spojeného kráľovstva k dohovoru za predpokladu, že pristúpenie nenadobudne právoplatnosť a dohovor sa vzhľadom na Spojené kráľovstvo nezačne predbežne vykonávať pred koncom prechodného obdobia uvedeného v článku 126 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (3),

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať v Medzinárodnej rade pre obilniny, je schváliť pristúpenie Spojeného kráľovstva k Dohovoru o obchodovaní s obilninami z roku 1995 a za predpokladu, že pristúpenie nenadobudne právoplatnosť a dohovor sa vzhľadom na Spojené kráľovstvo nezačne predbežne vykonávať pred koncom prechodného obdobia uvedeného v článku 126 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 21. septembra 2020

                  Za Radu

                  predsedníčka

               J. KLOECKNER

            (1)  Rozhodnutie Rady 96/88/ES z 19. decembra 1995 o schválení Dohovoru o obchodovaní s obilninami a Dohovoru o potravinovej pomoci, ktoré tvoria Medzinárodnú dohodu o obilninách z roku 1995, Európskym spoločenstvom (Ú. v. ES L 21, 27.1.1996, s. 47).

            (2)  Rozhodnutie Rady (EÚ) 2019/813 zo 17. mája 2019 o pozícii, ktorá sa má v mene Európskej únie zaujať v Medzinárodnej rade pre obilniny, pokiaľ ide o predĺženie platnosti Dohovoru o obchodovaní s obilninami z roku 1995 (Ú. v. EÚ L 133, 21.5.2019, s. 19).

            (3)  Ú. v. EÚ L 29, 31.1.2020, s. 7.


title: Rozhodnutie Rady (EÚ) 2020/1325 z 21. septembra 2020 o pozícii, ktorá sa má zaujať v mene Európskej úniev rámci Dohovoru o budúcej viacstrannej spoluprácipri rybolove v severovýchodnom Atlantiku, pokiaľ ide o žiadosťo pristúpenie k tomuto dohovoru, ktorú predložilo Spojené kráľovstvo,a o zrušení rozhodnutia (EÚ) 2019/510

text:
                  25.9.2020

                  SK

                  Úradný vestník Európskej únie

                  L 311/8

         ROZHODNUTIE RADY (EÚ) 2020/1325
         z 21. septembra 2020
         o pozícii, ktorá sa má zaujať v mene Európskej úniev rámci Dohovoru o budúcej viacstrannej spoluprácipri rybolove v severovýchodnom Atlantiku, pokiaľ ide o žiadosťo pristúpenie k tomuto dohovoru, ktorú predložilo Spojené kráľovstvo,a o zrušení rozhodnutia (EÚ) 2019/510
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Dohovor o budúcej viacstrannej spolupráci pri rybolove v severovýchodnom Atlantiku (1) (ďalej len „dohovor NEAFC“) bol schválený rozhodnutím Rady 81/608/EHS (2) a nadobudol platnosť 17. marca 1982.

                     (2)

                     Dohovor NEAFC sa v súčasnosti vzťahuje na Spojené kráľovstvo preto, že Únia je zmluvnou stranou tohto dohovoru, pričom v článku 20 ods. 4 dohovoru NEAFC sa vylučuje pristúpenie členských štátov k uvedenému dohovoru.

                     (3)

                     Podľa článku 20 ods. 4 dohovoru NEAFC môže ktorýkoľvek štát pristúpiť k dohovoru NEAFC za predpokladu, že žiadosť o pristúpenie daného štátu schvália tri štvrtiny všetkých zmluvných strán dohovoru NEAFC do 90 dní odo dňa oznámenia depozitára o prijatí tejto žiadosti.

                     (4)

                     Spojené kráľovstvo predložilo 8. januára 2019 žiadosť o pristúpenie k dohovoru NEAFC ako zmluvná strana. V ten istý deň depozitár oznámil túto skutočnosť Komisii.

                     (5)

                     Rada prijala 25. marca 2019 rozhodnutie (EÚ) 2019/510 (3). V tomto rozhodnutí sa schválilo pristúpenie Spojeného kráľovstva k dohovoru NEAFC a prijalo sa s cieľom predvídať situáciu, keď Spojené kráľovstvo opustí Úniu bez dohody o vystúpení. Preto sa v rozhodnutí (EÚ) 2019/510 povolilo Komisii oznámiť pozíciu Únie len v prípade, že sa dohoda o vystúpení neuzavrie.

                     (6)

                     Žiadosť Spojeného kráľovstva o pristúpenie neschválil požadovaný počet zmluvných strán dohovoru NEAFC, pretože sa nedosiahlo sa kvórum tri štvrtiny zmluvných strán.

                     (7)

                     Podľa článku 129 ods. 4 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (4) (ďalej len „dohoda o vystúpení“) môže Spojené kráľovstvo počas prechodného obdobia dojednávať, podpisovať a ratifikovať medzinárodné dohody, ktoré uzaviera samostatne v oblastiach výlučnej právomoci Únie, za predpokladu, že tieto dohody nenadobudnú platnosť ani sa nebudú uplatňovať počas prechodného obdobia, pokiaľ to Únia nepovolí. V rozhodnutí Rady (EÚ) 2020/135 (5) sa stanovujú podmienky a postup udeľovania takýchto povolení.

                     (8)

                     Listom z 3. apríla 2020 Spojené kráľovstvo oznámilo Komisii svoj zámer vyjadriť súhlas s tým, že bude počas prechodného obdobia samostatne viazané dohovorom NEAFC. Spojené kráľovstvo predložilo 6. júla 2020 novú žiadosť o pristúpenie k uvedenému dohovoru usilujúc o pristúpenie, ktoré by nadobudlo platnosť počas prechodného obdobia spôsobom, ktorý je zlučiteľný s dohodou o vystúpení.

                     (9)

                     Vykonávacím rozhodnutím Rady (EÚ) 2020/1305 (6) sa Spojenému kráľovstvu povoľuje vyjadriť jeho súhlas s tým, že bude samostatne viazané dohovorom NEAFC, keďže sú splnené podmienky stanovené v článku 3 ods. 1 rozhodnutia (EÚ) 2020/135.

                     (10)

                     Podľa článkov 56, 63 a 116 Dohovoru Organizácie Spojených národov o morskom práve (7) (ďalej len „dohovor UNCLOS“) má Spojené kráľovstvo legitímne rybolovné záujmy v oblasti dohovoru NEAFC (na šírom mori) a ako pobrežný štát v rozsahu, v akom vody vo výhradnej hospodárskej zóne Spojeného kráľovstva patria do oblasti tohto dohovoru.

                     (11)

                     S cieľom predchádzať neudržateľnému rybolovu je v záujme Únie, aby Spojené kráľovstvo spolupracovalo v oblasti riadenia populácií spoločného záujmu v plnom súlade s ustanoveniami dohovoru UNCLOS a Dohody Organizácie Spojených národov o uplatňovaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych populácií rýb a populácií rýb migrujúcich na veľké vzdialenosti (8) (ďalej len „dohoda UNFSA“) a akejkoľvek inej medzinárodnej dohody či pravidla medzinárodného práva.

                     (12)

                     Ako sa uvádza v článku 63 ods. 2 dohovoru UNCLOS a v článku 8 dohody UNFSA, ak sa tá istá populácia alebo populácie pridružených druhov vyskytujú tak vo výhradnej hospodárskej zóne, ako aj v oblasti, ktorá sa nachádza za danou zónou a v jej blízkosti, pobrežný štát a štáty loviace takéto populácie rýb v priľahlej oblasti majú spolupracovať, aby sa dohodli na opatreniach potrebných na zachovanie týchto populácií v priľahlej oblasti. Takáto spolupráca sa môže nadviazať v rámci regionálnych rybárskych organizácií. Pristúpenie Spojeného kráľovstva k dohovoru NEAFC umožní Spojenému kráľovstvu spolupracovať na potrebných opatreniach riadenia rybolovu s cieľom zabezpečiť, aby sa rybolovné činnosti vykonávali tak, aby bolo využívanie príslušnej populácie, resp. príslušných populácií udržateľné.

                     (13)

                     Pristúpenie ešte pred uplynutím prechodného obdobia by Spojenému kráľovstvu umožnilo plne vykonávať povinnosti vyplývajúce z dohovoru UNCLOS, pokiaľ ide o ochranné a riadiace opatrenia, ktoré sa začnú uplatňovať od okamihu, keď sa skončí prechodné obdobie a právo Únie sa naň prestane vzťahovať. Je preto v záujme Únie schváliť žiadosť o pristúpenie k dohovoru NEAFC, ktorú predložilo Spojené kráľovstvo, do uplynutia lehoty na oznámenie uvedenej v článku 20 ods. 4 dohovoru NEAFC.

                     (14)

                     V záujme jasnosti a právnej istoty by sa rozhodnutie (EÚ) 2019/510 malo zrušiť,

               PRIJALA TOTO ROZHODNUTIE:

            Článok 1

               1.   Pozícia, ktorá sa má v mene Únie zaujať v rámci Dohovoru o budúcej viacstrannej spolupráci pri rybolove v severovýchodnom Atlantiku (ďalej len „dohovor NEAFC“), je schváliť žiadosť Spojeného kráľovstva o jeho pristúpenie k dohovoru NEAFC.

               2.   Komisia je oprávnená oznámiť depozitárovi dohovoru NEAFC pozíciu Únie do uplynutia lehoty na oznámenie uvedenej v článku 20 ods. 4 dohovoru NEAFC.

            Článok 2
            Rozhodnutie (EÚ) 2019/510 sa zrušuje.

            Článok 3
            Toto rozhodnutie nadobúda účinnosť dňom jeho prijatia.

            V Bruseli 21. septembra 2020

                  Za Radu

                  predsedníčka

               J. KLOECKNER

            (1)  Ú. v. ES L 227, 12.8.1981, s. 22.

            (2)  Rozhodnutie Rady 81/608/EHS z 13. júla 1981 o uzatvorení Dohovoru o budúcej multilaterálnej spolupráci pri rybolove v severovýchodnom Atlantiku (Ú. v. ES L 227, 12.8.1981, s. 21).

            (3)  Rozhodnutie Rady (EÚ) 2019/510 z 25. marca 2019 o pozícii, ktorá sa má v mene Európskej únie zaujať v rámci Dohovoru o budúcej viacstrannej spolupráci pri rybolove v severovýchodnom Atlantiku, pokiaľ ide o žiadosť o pristúpenie k tomuto dohovoru, ktorú predložilo Spojené kráľovstvo (Ú. v. EÚ L 85, 27.3.2019, s. 22).

            (4)  Ú. v. EÚ L 29, 31.1.2020, s. 7.

            (5)  Rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 31.1.2020, s. 1).

            (6)  Vykonávacie rozhodnutie Rady (EÚ) 2020/1305 z 18. septembra 2020 o udelení povolenia Spojenému kráľovstvu samostatne vyjadriť svoj súhlas s tým, že bude viazané určitými medzinárodnými dohodami, ktoré sa majú uplatňovať počas prechodného obdobia v oblasti spoločnej rybárskej politiky Únie (Ú. v. EÚ L 305, 21.9.2020, s. 27).

            (7)  Ú. v. ES L 179, 23.6.1998, s. 3.

            (8)  Ú. v. ES L 189, 3.7.1998, s. 16.